મુંબઈ , 25 સપ્ટેમ્બર : ભારતીય ક્રિકેટ ટીમના સુકાની મહેન્દ્ર સિંહ ધોની ઉપર બનનાર ફિલ્મ અંગેનો વિઘ્ન દૂર થઈ ગયો છે . ધોની પર બનનાર ફિલ્મમાં તેમનો રોલ અભિનેતા સુશાંત સિંહ રાજપૂત ભજવશે . ફિલ્મનો ફર્સ્ટ લુક રિલીઝ કરી દેવાયો છે . મહેન્દ્ર સિંહ ધોની પર બની રહેલ ફિલ્મ અંગેની માહિતીની ધોનીના પત્ની સાક્ષી ધોનીએ ટ્વીટ કરી પુષ્ટિ કરી . સાક્ષીએ ટ્વિટર પર લખ્યુ છે - તાજેતરના દિવસોમાં ઉડેલી તમામ અફવાઓને ફગાવુ છું . તે તમામ સમાચારો ખોટા હતાં . આ જુઓ . . . બૂમ . સાક્ષીએ ધોની પર બનનાર ફિલ્મના ફર્સ્ટ લુકની તસવીર પણ પોસ્ટ કરી છે . મહેન્દ્ર સિંહ ધોની પર બનતી ફિલ્મનું નામ છે એમ એસ ધોની અને તેનું દિગ્દર્શન કરશે નીરજ પાંડે કે જેઓ અગાઉ ઍ વેડનસ ડે તથા સ્પેશિયલ 26 જેવી સુપરહિટ ફિલ્મો બનાવી ચુક્યા છે . એમ એસ ધોની ફિલ્મ આવતા વર્ષે 2015માં રિલીઝ થશે . એમ એસ ધોની ફિલ્મમાં ધોનીનો રોલ કરવા જઈ રહેલા સુશાંત સિંહ રાજપતે કાઇ પો છે ફિલ્મ દ્વારા ડેબ્યુ કર્યુ હતું અને પહેલી જ ફિલ્મમાં તેઓ બાળકોને ક્રિકેટ શીખવાડતા નજરે પડ્યા હતાં . સુશાંતે ટેલીવિઝન જગતમાંથી બૉલીવુડમાં એન્ટ્રી કરી ચે અને દર્શકો વચ્ચે લોકપ્રિય પણ છે . નીરજ પાન્ડેએ અત્યાર સુધી ફિલ્મના ટાઇટલ અંગે ખુલાસો નથી કર્યો , પણ ફિલ્મના પોસ્ટર ઉપરથી લાગે છે કે ફિલ્મનું નામ એમ એસ ધોની હોઈ શકે . અગાઉ ધોની અંગેની ફિલ્મને લઈને વિવાદ ઉભા થયા હતાં . ફિલ્મના પૈસાની લેતી - દેતીના વિવાદે ફિલ્મ ઘોંચમાં જવાની હતી . કહે છે કે ધોનીએ પોતાના જીવન પર બનનાર ફિલ્મ બદલ 40 - 45 કરોડ રુપિયા માંગ્યા હતાં . બીજી બાજુ બીસીસીઆઈ દ્વારા વાંધો ઉઠાવવાના પણ સમાચારો હતાં , પરંતુ સાક્ષી ધોનીએ તમામ અટકળો નકારી દઈ પોસ્ટર ટ્વિટર પર પોસ્ટ કર્યું છે . ચાલો આપને બતાવીએ એમ એસ ધોની પર બનનાર ફિલ્મનો ફર્સ્ટ લુક અને અત્યાર સુધીની ઑન - સ્ક્રીન સ્પોર્ટ્સમૅનની માહિતી :